Šalna (ežeras)
Šalna arba Galinis (latv. Galiņu ezers) – ežeras šiaurės rytų Lietuvoje, Zarasų rajone, 6 km į šiaurę nuo Zarasų, 1 km į pietryčius nuo Stelmužės ir Latvijoje (Aukštutinės Dauguvos savivaldybė). Latvijoje yra ~ 15,7 ha dydžio ežero dalis. Ilgis pietvakarių-šiaurės rytų kryptimi 1,25 km, plotis iki 0,87 km. Altitudė 142,2 m. Giliausia vieta siekia 11,7 km. Kranto linija raižyta, 5,27 km ilgio. Krantai pelkėti, miškingi (supa Sabalių miškas). Vakarinėje pakrantėje plyti ~ 25 ha dydžio Sabalių pelkė. Yra dvi salos, kurių bendras plotas 0,18 ha (0,14 ha sala Lietuvoje ir 0,04 ha sala Latvijoje). Įteka 3 upeliai ir vakaruose išteka upelis link Stelmužės ežero (Lukštos upės baseinas). Prie Galinio pietinio kranto įsikūręs Šalnos kaimas.